આ બાબતે એક સ્થાનિક રહેવાસીએ મિડ-ડે LOCALને જણાવ્યું હતું કે ‘થોડા સમય પહેલાં જ રિપેર કરેલા રોડ પરથી પેવર બ્લૉક્સ ફરી નીકળવા લાગ્યા છે જેથી રોડ અસમથળ બની ગયો છે. આખા રોડ પર નાના-મોટા અનેક ખાડા પડેલા છે. રિક્ષામાં બેસીને આવા રોડ પરથી પસાર થતા હોઈએ ત્યારે જાણે ડાન્સ કરતા હોઈએ એવું ફીલ થયા વિના ન રહે. આવા રોડ પરથી સિનિયર સિટિઝનોને પસાર થવામાં બહુ પરેશાની થાય છે. BMCએ લોકોની સુવિધા માટે આ રોડને વ્યવસ્થિત રીતે રિપેર કરવો જોઈએ જેથી આવા ખાડાળા રોડમાંથી છૂટકારો મળે.